
Ministru kabineta rīkojums Nr. 69
Rīgā 2022. gada 8. februārī (prot. Nr. 6 26. §)
Par Ventspils novada pašvaldības nekustamā īpašuma "Jūras ceļš" pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Ventspils novada pašvaldības īpašumā esošo nekustamo īpašumu "Jūras ceļš" (nekustamā īpašuma kadastra Nr. 9878 002 0117) – zemes vienību (zemes vienības kadastra apzīmējums 9878 002 0117) 1,18 ha platībā un inženierbūvi  – ceļu "Jūras ceļš" (būves kadastra apzīmējums 9878 002 0117 001) – Užavas pagastā, Ventspils novadā (turpmāk – nekustamais īpašums).
· 2. Zemkopības ministrijai  nekustamo īpašumu:
· 2.1. izmantot valsts meža apsaimniekošanas un aizsardzības funkcijas īstenošanai;
· 2.2. bez atlīdzības nodot Ventspils novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.
· 3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu;
· 3.2. ierakstīt atzīmi par aizliegumu atsavināt nekustamo īpašumu un apgrūtināt to ar lietu tiesībām.

